stanford-oval/wikipedia huggingface dataset:
NHL-kausi 1956–1957
NHL-palkinnot

| --- | --- |
Prince of Wales Trophy:: Detroit Red Wings 
Art Ross Trophy:: Gordie Howe, Detroit Red Wings 
Calder Memorial Trophy:: Larry Regan, Boston Bruins 
Hart Trophy:: Gordie Howe, Detroit Red Wings 
James Norris Memorial Trophy:: Doug Harvey, Montreal Canadiens 
Lady Byng Memorial Trophy:: Andy Hebenton, New York Rangers 
Vezina Trophy:: Jacques Plante, Montreal Canadiens
NHL-palkinnot > Tähdistökentälliset

| Ykköstähtikenttä |   Pelipaikka   | Kakkostähtikenttä |
| --- | --- | --- |
| Glenn Hall, Detroit Red Wings | maalivahti | Jacques Plante, Montreal Canadiens |
| Doug Harvey, Montreal Canadiens | puolustaja | Fern Flaman, Boston Bruins |
| Red Kelly, Detroit Red Wings | puolustaja | Bill Gadsby, New York Rangers |
| Jean Béliveau, Montreal Canadiens | keskushyökkääjä | Ed Litzenberger, Chicago Black Hawks |
| Ted Lindsay, Detroit Red Wings | vasen laitahyökkääjä | Real Chevrefils, Boston Bruins |
| Gordie Howe, Detroit Red Wings | oikea laitahyökkääjä | Maurice Richard, Montreal Canadiens |
Osala

Osala on kylä Salon kaupungin Perniössä. Kylä sijaitsee Perniön eteläosassa Perniönjoen varrella.
Osala sijaitsee Perniönjoen länsirannalla Kyynämäen ja Pyhäjoen välissä. Idässä kylää rajaa Perniönjoki ja lännessä moreenimuodostuma, jonka takana on Puopyöli. Osala on Osalan kantatilan muodostama kylä eli yksinäistila. Muuta asutusta kylässä ei nykyään ole. Osalan tila ja viljelty Perniönjokilaakso ovat osa Latokartanon merkittävää kulttuuriympäristöä.
Osala on syntynyt viimeistään varhaiskeskiajalla. Kylästä tosin on löytynyt kaksi rautakautista röykkiöhautaa. Varhaisin maininta Osalasta on vuodelta 1448, jolloin kylä on lahjoitettu kirkolle. Myöhemmin kylä on peruutettu kruunulle ja sen kaksi tilaa, Greuntalo ja Eerikintalo, on myyty perintötiloiksi. Tilat ovat sittemmin yhdistyneet ja Osalaan on vielä liitetty Kyynämäen Nybacka.
Palestiinan lippu

Palestiinan lippu
Palestiinan lippu, myös palestiinalaisten lippu, otettiin nykymuodossaan käyttöön vuoden 1964 PLO:n konferenssissa. Lipussa on panarabialaiset värit: punainen, musta, valkoinen ja vihreä. Lippu on sama kuin Irakin ja Jordanian välisen lyhytikäisen Arabifederaation lippu vuodelta 1958. Lipun mittasuhteet ovat 1:2.
Israel kielsi lipun käytön 1960-luvulla miehitettyään Länsirannan ja Gazan ja liitettyään itä-Jerusalemin ja teki sen esittämisestä rangaistavan rikoksen. Lippu sallittiin 1993 osana Oslon sopimusta.
NHL-kausi 1955–1956

NHL-kausi 1955–1956 oli National Hockey Leaguen historian 39. kausi. Sen aikana kuusi NHL-joukkuetta pelasi kukin 70 runkosarjaottelua. Stanley Cupin voitti Montreal Canadiens, joka kukisti finaalisarjassa Detroit Red Wingsin otteluvoitoin 4–1. Kyseessä oli NHL:n olemassaolon aikana Canadiensin seitsemäs ja seuran koko historian kahdeksas Stanley Cup -mestaruus.
Runkosarjan piste- ja maalipörssin, Art Ross Trophyn sekä Hart Trophyn voitti Montreal Canadiensia edustanut Jean Béliveau. Hän keräsi pelaamissaan 70 ottelussa kaikkiaan 88 tehopistettä, joista 47 oli maaleja ja 41 syöttöpisteitä. Béliveau oli myös pudotuspelien pistepörssin ykkönen tehtyään 10 pudotuspeliottelussa 19 tehopistettä, joista 12 oli maaleja ja 7 maaliin johtaneita syöttöjä.
Parhaalle puolustajalle jaettava Norris-palkinto annettiin toisen kerran peräkkäin Canadiensissa pelanneelle Doug Harveylle. Parhaan tulokkaan Calder Memorial Trophyn puolestaan sai Detroit Red Wingsin Glenn Hall.
Runkosarja

Lyhenteiden selitys: O = pelatut ottelut, V = voitot, H = häviöt, T = tasapelit, Pist. = pisteet, + = tehdyt maalit, − = päästetyt maalit. Pudotuspeleihin päässeet joukkueet on lihavoitu.
| Joukkue | O | V | H | T | Pist>  | + | − |
| --- | --- | --- | --- | --- | --- | --- | --- |
| Montreal Canadiens | 70 | 45 | 15 | 10 | 100 | 222 | 131 |
| Detroit Red Wings | 70 | 30 | 24 | 16 | 76 | 183 | 148 |
| New York Rangers | 70 | 32 | 28 | 10 | 74 | 204 | 203 |
| Toronto Maple Leafs | 70 | 24 | 33 | 13 | 61 | 153 | 181 |
| Boston Bruins | 70 | 23 | 34 | 13 | 59 | 147 | 185 |
| Chicago Black Hawks | 70 | 19 | 39 | 12 | 50 | 155 | 216 |
Runkosarja > Runkosarjan pistepörssi

Lyhenteiden selitys: O = pelatut ottelut, M = maalit, S = syötöt, Pist. = pisteet, RM = rangaistusminuutit
| Pelaaja | Joukkue | O | M | S | Pist>  | RM |
| --- | --- | --- | --- | --- | --- | --- |
| Jean Béliveau | Montreal Canadiens | 70 | 47 | 41 | 88 | 143 |
| Gordie Howe | Detroit Red Wings | 70 | 38 | 41 | 79 | 100 |
| Maurice Richard | Montreal Canadiens | 70 | 38 | 33 | 71 | 89 |
| Bert Olmstead | Montreal Canadiens | 70 | 14 | 56 | 70 | 94 |
| Tod Sloan | Toronto Maple Leafs | 70 | 37 | 29 | 66 | 100 |
| Andy Bathgate | New York Rangers | 70 | 19 | 47 | 66 | 59 |
| Bernie Geoffrion | Montreal Canadiens | 59 | 29 | 33 | 62 | 66 |
| Dutch Reibel | Detroit Red Wings | 68 | 17 | 39 | 56 | 10 |
| Alex Delvecchio | Detroit Red Wings | 70 | 25 | 26 | 51 | 24 |
| Dave Creighton | New York Rangers | 70 | 20 | 31 | 51 | 43 |
Pudotuspelit

| 0 | 1 | 2 | 3 | 4 | 5 | 6 | 7 | 8 |
| --- | --- | --- | --- | --- | --- | --- | --- | --- |
|   | Välierät | Välierät | Välierät |   |   | Stanley Cup -finaali | Stanley Cup -finaali | Stanley Cup -finaali |
 
|   | 1 |  Montreal Canadiens | 4 |   |  |  |  |  |
|   | 3 |  New York Rangers | 1 |   |   |  |  |  |
|   |   |   |   |   |   | 1 |  Montreal Canadiens | 4 |
|   |   |   |   |   |   | 2 |  Detroit Red Wings | 1 |
|   | 2 |  Detroit Red Wings | 4 |   |   |  |  |  |
|   | 4 |  Toronto Maple Leafs | 1 |   |  |  |  |  |
Pudotuspelit > Pudotuspelien pistepörssi

Lyhenteiden selitys: O = pelatut ottelut, M = maalit, S = syötöt, Pist. = pisteet, RM = rangaistusminuutit
| Pelaaja | Joukkue | O | M | S | Pist>  | RM |
| --- | --- | --- | --- | --- | --- | --- |
| Jean Béliveau | Montreal Canadiens | 10 | 12 | 7 | 19 | 22 |
| Maurice Richard | Montreal Canadiens | 10 | 5 | 9 | 14 | 24 |
| Bernie Geoffrion | Montreal Canadiens | 10 | 5 | 9 | 14 | 6 |
| Bert Olmstead | Montreal Canadiens | 10 | 4 | 10 | 14 | 8 |
| Gordie Howe | Detroit Red Wings | 10 | 3 | 9 | 12 | 8 |
| Alex Delvecchio | Detroit Red Wings | 10 | 7 | 3 | 10 | 2 |
| Ted Lindsay | Detroit Red Wings | 10 | 6 | 3 | 9 | 22 |
| Dickie Moore | Montreal Canadiens | 10 | 3 | 6 | 9 | 12 |
| Henri Richard | Montreal Canadiens | 10 | 4 | 4 | 8 | 21 |
| Doug Harvey | Montreal Canadiens | 10 | 2 | 5 | 7 | 10 |
NHL-palkinnot

| --- | --- |
Prince of Wales Trophy:: Montreal Canadiens 
Art Ross Trophy:: Jean Béliveau, Montreal Canadiens 
Calder Memorial Trophy:: Glenn Hall, Detroit Red Wings 
Hart Trophy:: Jean Béliveau, Montreal Canadiens 
James Norris Memorial Trophy:: Doug Harvey, Montreal Canadiens 
Lady Byng Memorial Trophy:: Earl Reibel, Detroit Red Wings 
Vezina Trophy:: Jacques Plante, Montreal Canadiens
NHL-palkinnot > Tähdistökentälliset

| Ykköstähtikenttä |   Pelipaikka   | Kakkostähtikenttä |
| --- | --- | --- |
| Jacques Plante, Montreal Canadiens | maalivahti | Glenn Hall, Detroit Red Wings |
| Bill Gadsby, New York Rangers | puolustaja | Tom Johnson, Montreal Canadiens |
| Doug Harvey, Montreal Canadiens | puolustaja | Red Kelly, Detroit Red Wings |
| Jean Béliveau, Montreal Canadiens | keskushyökkääjä | Tod Sloan, Toronto Maple Leafs |
| Ted Lindsay, Detroit Red Wings | vasen laitahyökkääjä | Bert Olmstead, Montreal Canadiens |
| Maurice Richard, Montreal Canadiens | oikea laitahyökkääjä | Gordie Howe, Detroit Red Wings |
PUS-Basket

| PUS-Basket |
| --- | --- |
Perustettu:  1981
Entiset nimet:  Otaniemen KoriPojat (1979)
Kaupunki:  Espoo
Kotiareena:  Leppävaaran Liikuntahalli
Sarja:  Eteläinen II-divisioona
Infobox OKVirheellinen NIMI-arvo: 
PUS-Basket on Aalto-yliopiston perustieteiden korkeakoulun koripalloseura, jonka kotipaikka on Espoo.
Joukkuekuva (miesten edustusjoukkue)
Aiheesta muualla

Polyteknikkojen Urheiluseura (Arkistoitu – Internet Archive)
PUS-Basket's web pages
Palestiinan naisten jalkapallomaajoukkue

| Palestiina |
| --- | --- |
 Palestiinan jalkapalloliiton logo
Liitto:  Palestiinan jalkapalloliitto
Maanosaliitto:  AFC
Valmentaja:  Nasser Beitello
FIFA-ranking:  111. (maaliskuu 2019)
Ensimmäinen ottelu
  Syyria 2–0 Palestiina   (5. huhtikuuta 2005) 
Suurin voitto
  Palestiina 18–0 Qatar   (20. lokakuuta 2010) 
Suurin tappio
  Palestiina 0–19 Japani   (20. lokakuuta 2011 
MM-kilpailut
Esiintymiset:  0 (ensimmäiset )
AM-kilpailut
Esiintymiset:  0 (ensimmäiset )
Palestiinan naisten jalkapallomaajoukkue on Palestiinan naisten edustusjoukkue jalkapallossa. Se toimii Palestiinan jalkapalloliiton alaisuudessa. Se ei ole koskaan edennyt maailman- tai Aasian-mestaruuskilpailuihin. Maaliskuussa 2019 sen sijoitus maailmanrankingissa oli 111. Sen historian paras rankingsijoitus on 84. Ensimmäisen ottelunsa Palestiina pelasi huhtikuussa 2005 Syyriaa vastaan.
Palestiinan kansalliskirjasto

| Palestiinan kansalliskirjasto> المكتبة الوطنية الفلسطينية |
| --- | --- |
 Palestiinan kansalliskirjasto on toiminut loppuvuodesta 2017 lähtien rakennuksessa, joka oli aiemmin suunniteltu palestiinalaishallinnon presidentin vierastaloksi.
Sijainti:  Ramallah, Länsiranta, Palestiina
Tyyppi:  kansalliskirjasto
Perustettu:  2017
Palestiinan kansalliskirjasto (arab. المكتبة الوطنية الفلسطينية‎; engl. Palestinian National Library) on Palestiinan Länsirannan alueella, Ramallahin kaupungissa toimiva kansalliskirjasto.
Palestiinan kansalliskirjasto rakennettiin alkujaan Palestiinalaishallinnon presidentin vierastaloksi, mutta elokuussa 2017 ilmoitettiin, että tämä 4 700 neliömetrin laajuinen rakennus on päätetty muuttaa tarpeellisempana pidetyksi kansalliskirjastoksi.
Nantucketin rekiajelu

Nantucketin rekiajelu on Nantucketin saaren valaanpyytäjien aikoinaan käyttämä termi, jolla viitattiin tilanteeseen, jossa valas on huomannut, että siihen on osunut harppuuna. Valas yrittää paeta ja vetää perässään valaanpyyntivenettä. "Rekiajelun" vauhti riippui valaan koosta, eli suurempi valas veti lujempaa. Kovinta vauhtia veti kaskelotti, jonka vauhti saattoi nousta 37 kilometriin tunnissa. Kun valas uupui, valaanpyytäjät tappoivat sen.
Mountainin kappale "Nantucket Sleighride" albumilla Nantucket Sleighride perustuu tähän termiin.
Nampo

| Nampo 남포특별시 |
| --- | --- |
 Näkymiä Nampoon
 Nampo
 Koordinaatit: 38°44′N, 125°24′E 
Valtio:  Pohjois-Korea
Väkiluku:  983 660
Infobox OKVirheellinen NIMI-arvo: 
Nampo (kor. 남포특별시, Nampo-teukbyeolsi, hanja 南浦特別市, McCune-Reischauer Namp’o-t’ŭkpyŏlsi) on erityisasemassa oleva kaupunki Korean demokraattisen kansantasavallan Etelä-Pyeonganin maakunnassa. Se sijaitsee maakunnan eteläosassa Daedongjoen suulla Keltaisenmeren rannikolla. Vuoden 2008 väestönlaskennan mukaan Nampossa oli 366 815 asukasta.
Maantiede

Nampo sijaitsee Taedongjoen alajuoksulla sen suiston pohjoispuolella. Alueella vallitsee voimakas vuorovesi. Kaupungin eteläpuolella kohoavat Osǒkvuoret ja kaupungin korkein kohta on Osǒkvuoren huippu 566 metrin korkeudella merenpinnasta. Vuorien ulkopuolella suurin osa kaupungin alueesta on kuitenkin matalaa alluviaalitasankoa ja noin 82 & koko kaupungin pinta-alasta on alle 60 metrin korkeudella merenpinnasta. Kaupungin edustalla on useita saaria, joihin lukeutuvat esimerkiksi Cho-do ja Ori-sǒm. Keltaisenmeren rannikolla on vallattu maata merestä ja sitä on otettu maanviljelyskäyttöön. Tammikuun keskilämpötila on -4,8 °C ja elokuun 24,2 °C. Keskimääräinen vuosittainen sadanta on 837,4 mm.
Historia

Goguryeon kuninkaalliset hautakammiot ovat Unescon maailmanperintöluettelon kohde, johon sisällytetyistä haudoista useampi sijaitsee Nampossa. Itse kaupunki oli kuitenkin vielä ensimmäisen Kiinan–Japanin sodan aikana vain pieni kalastajakylä ja sen alkuperäinen nimi oli Jinnampho. Japanilaiset tekivät siitä sotilaidensa huoltotukikohdan ja vuonna 1897 siitä tehtiin ulkomaalaiselle kaupalle avoin satama. Muutosten myötä kaupungin väestö ja teollisuus kasvoivat ja vuonna 1934 se oli Korean kolmanneksi suurin satama heti Busanin ja Incheonin jälkeen. Kaupungin kasvua vauhditti sen sijainti lähellä Pjongjangia. Korean itsenäistyttyä toisen maailmansodan jälkeen kaupungin nimestä jätettiin pois etuliite Jin, jonka katsottiin muistuttavan Japanin miehitysajasta Koreassa.
Kim Il-sung vierailtua kaupungissa toukokuussa 1981 tehtiin kolmiosainen suunnitelma kaupungin kehittämisestä. Siitä oli tarkoitus muodostaa kansainvälinen satamakaupunki, Pohjois-Korean suurin kauppasatama ja maan länsiosien suurin teollisuuskeskus. Namposta tuli maakuntatason kaupunki vuonna 1979, mutta sen rajat ja hallinnollinen asema ovat muuttuneet sittemmin useaan otteeseen. Vuonna 2004 kaupunki liitettiin Etelä-Pyeonganin maakuntaan, mutta vuonna 2010 se erotettiin jälleen omaksi alueekseen, jolloin siitä tuli myös asukasluvultaan Pjongjangin jälkeen Pohjois-Korean suurin kaupunki.
Liikenne

Nampo on Pohjois-Korean suurin tavarasatama. Taedongjoki padottiin vuonna 1986 ja sen suluista pääsevät läpi enintään 50 000:n tonnin laivat. Pohjois-Korean pääkaupunki Pjongjangiin kulkee kaksi moottoritietä, joista ensimmäinen valmistui vuonna 1978 ja toinen vuonna 2000. Pjongjangiin kulkee myös rautatie.
Talous

Nampo sijaitsee hyvin maanviljelykseen sopivalla alueella ja tärkeimpiin viljelykasveihin lukeutuu riisi. Keltaisenmeren rannikolla harjoitetaan myös kalastusta ja rannikolla sijaitsee myös useita suolatehtaita. Nampo on merkittävä raskaan ja kevyen teollisuuden keskittymä. Suurimpia teollisuuslaitoksia kaupungissa ovat Cholliman terästehdas, Taean konetehdas, Kǔmsǒngin traktoritehdas ja Taean lasitehdas. Koska Nampo sijaitsee lähellä pääkaupunkia, se on ollut myös Pohjois-Koreaan sijoittamaan pyrkineiden eteläkorealaisten suosiossa.
Nampon turistinähtävyyksiä ovat Pjongjangin golfkenttä, Ryonggangin kuuman lähteen hotelli ja Unescon maailmanperintöluetteloon kuuluvat Goguryeon kuninkaalliset hautakammiot.
Väestö

Nampon väkiluku vuonna 2008 oli 366 815, mutta sen hallinnollisen aseman muutoksen myötä kaupunki on nykyisin Pohjois-Korean toiseksi suurin kaupunki ja sen asukasluku on 983 660.
Aiheesta muualla

Kuvia tai muita tiedostoja aiheesta Nampo Wikimedia Commonsissa
Nampo satelliittikuvassa.
Korealainen džonkki Nampossa vuonna 1905.
Kivennäisveden pullotusta tehtaalla Nampossa.
One Track Mind

| One Track Mind Egyptian Lover |
| --- | --- | --- |

Studioalbumin tiedot
 Äänitetty : 1985–1986
 Julkaistu: 1986
 Tuottaja(t): Greg Boussard (Egyptian Lover)
 Tyylilaji: elektro, hip hop (old school hip hop)
 Kesto: 36.28
 Levy-yhtiö: Egyptian Empire
Listasijoitukset
  Top R&B/Hip-Hop Albums: 37.
Egyptian Loverin muut julkaisut
| On the Nile 1984 | One Track Mind 1986 | Filthy 1988 |
One Track Mind on yhdysvaltalaisen hip hop -artistin Egyptian Loverin toinen studioalbumi, joka julkaistiin vuonna 1986 Egyptian Loverin perustamalla ja omistamalla levy-yhtiöllä Egyptian Empire. Albumin tuottajana toimi myös Egyptian Lover itse. One Track Mind pääsi Billboard-musiikkilehden Top R&B/Hip-Hop Albums -listan sijalle 37.
Kappaleet

One Track Mind – 5:26
You’re So Fine – 2:36
The Dark Side of Egypt – 4:22
Livin’ on the Nile – 1:11
Freak-A-Holic – 4:36
The Lover – 5:30
The Alezby Inn – 5:53
Los Angeles – 3:36
Kinky Nation (Kingdom Kum) – 3:18
Arvostelut

AllMusic:
Orientering

Orientering oli vuosina 1952–1975 ilmestynyt norjalainen vasemmistolainen viikkolehti. Se perustettiin vastalauseena työväenpuolueen ulkopoliitikalle, erityisesti vastustamaan maan Nato-jäsenyyttä. Lehden piirissä toimineet perustivat vuonna 1961 sosialistisen kansanpuolueen. Orientering lakkautettiin 1975 ja sen korvasi uuden sosialistisen vasemmistopuolueen äänenkannattaja Ny Tid.
Päätoimittajat

1952–1959: Sigurd Evensmo
1959–1961: Finn Gustavsen
1961–1965: Sigurd Evensmo
1965–1975: Kjell Cordtsen
Ombitasviiri

| --- | --- |

Ombitasviiri
Systemaattinen (IUPAC) nimi
Metyyli-N-[(2S)-1-[(2S)-2-[[4-[(2S,5S)-1-(4-tert-butyylifenyyli)-5-[4-[[(2S)-1-[(2S)-2-(metoksikarbonyyliamino)-3-metyylibutanoyyli]pyrrolidiini-2-karbonyyli]amino]fenyyli]pyrrolidin-2-yyli]fenyyli]karbamoyyli]pyrrolidin-1-yyli]-3-metyyli-1-oksobutan-2-yyli]karbamaatti
Tunnisteet
CAS-numero: 1258226-87-7
ATC-koodi:  ?
PubChem CID: 54767916
DrugBank: DB09296
Kemialliset tiedot
Kaava: C50H67N7O8 
Moolimassa: 894,106
SMILES: Etsi tietokannasta: eMolecules, PubChem
Farmakokineettiset tiedot
Hyötyosuus: 48 %
Proteiinisitoutuminen: 99,9 %
Metabolia: hepaattinen
Puoliintumisaika: 21–25 tuntia
Ekskreetio: ulosteiden mukana
Terapeuttiset näkökohdat
Raskauskategoria:  ?
Reseptiluokitus:    
Antotapa: oraalinen
Ombitasviiri (C50H67N7O8) on peptidomimeettinen eli peptidien ominaisuuksia matkiva orgaaninen yhdiste. Yhdistettä käytetään lääketieteessä hepatiitti C-infektioiden hoitoon yhdessä muiden viruslääkkeiden kanssa. Ombitasviiri kuuluu WHO:n laatimaan tärkeimpien lääkeaineiden luetteloon.
Ominaisuudet ja käyttö

Ombitasviiri sitoutuu hepatiittiviruksen jakautumisen kannalta keskeiseen proteiiniin NS5A. Proteiinin toiminta estyy ja virukset eivät kykene enää jakaantumaan. Sitä käytetään yhdessä paritapreviirin ja ritonaviirin kanssa HCV:n genotyypin 4 hoidossa ja genotyypin 1 infektioiden hoidossa yhdistelmään lisätään myös dasabuviiri. Ombitasviiriä sisältävien yhdistelmien hoitoteho on yleensä erittäin hyvä. Lääkeaine annetaan tablettina. Ombitasviiri hyväksyttiin markkinoille Yhdysvalloissa vuonna 2014 ja Euroopan unionin alueella vuonna 2015.
Haittavaikutukset

Ombitasviirin, paritapreviirin, dasabuviirin ja ritonaviirin yhdistelmä on useimmiten hyvin siedetty. Mahdollisia haittavaikutuksia ovat unettomuus, väsymys, pääkipu, huonovointisuus, ripuli ja ihottuma.
New Reinland Mennonite Church of Ontario

New Reinland Mennonite Church of Ontario on mennoniittakirkko Ontariossa, Kanadassa. Kyseessä on vanhoillinen suunta, joka perustettiin vuonna 1984. Se pitää yhteyttä lähinnä muihin vanhoillisiin mennoniittaryhmiin Manitobassa. Ryhmällä ei nimestään huolimatta ole virallista yhteyttä muihin Reinland/Reinländer-nimeä käyttäviin ryhmiin. Vuonna 2006 sillä oli 260 jäsentä ja yksi seurakunta, kun vuonna 1990 jäseniä oli 464.
Nuotin vierestä

| Nuotin vierestä |
| --- | --- |
 Elokuvan juliste.
Ohjaaja:  Lauri Nurkse
Käsikirjoittaja:   Johanna Hartikainen  Lauri Nurkse 
Tuottaja:  Ella Piesala
Säveltäjä:  Lauri Porra
Kuvaaja:  Juge Heikkilä
Pääosat:   Riku Nieminen  Leena Uotila  Essi Hellén  Pihla Viitala  Juha Muje  Antti Luusuaniemi 
Valmistustiedot
Valmistusmaa:  Suomi
Tuotantoyhtiö:  FremantleMedia Finland
Ensi-ilta:   2016-01-011. tammikuuta 2016 (Suomi)  
Kesto:  98 minuuttia
Alkuperäiskieli:  suomi
Aiheesta muualla
IMDb 
Elonet
Infobox OKNimi-testi OK: 
Nuotin vierestä on uudenvuodenpäivänä 2016 ensi-iltansa saanut suomalainen draamakomediaelokuva, jonka on ohjannut Lauri Nurkse. Elokuvan pääosissa nähdään muun muassa Riku Nieminen, Leena Uotila, Essi Hellén ja Pihla Viitala.
Juoni

Pidättyväinen insinööri Arto Mulkonsaari (Riku Nieminen) asuu Helsingissä kontrolloivan ja tiukan Marjukka-vaimonsa (Pihla Viitala) kanssa. Arton juristiäiti Leena (Leena Uotila), jonka puoliso Kauko (Raimo Grönberg) on juuri kuollut, saa idean osallistua Kotkassa käytäviin karaoken SM-kilpailuihin ja pyytää Artoa viemään hänet paikalle. Arto vastustelee, mutta hänen mielensä muuttuu, kun hän huomaa, kuinka tärkeää laulaminen on äidille. Arto tutustuu myös kilpailun tuomariin, Susanna Salmiseen (Essi Hellén).
Näyttelijät

| 0 | 1 | 2 |
| --- | --- | --- |
|  Riku Nieminen  | … |  Arto Mulkonsaari   |
|  Leena Uotila  | … |  Leena Mulkonsaari   |
|  Essi Hellén  | … |  Susanna Salminen   |
|  Pihla Viitala  | … |  Marjukka Mulkonsaari   |
|  Juha Muje  | … |  Veikko "Veke" Hirvonen   |
|  Antti Luusuaniemi  | … |  Rainesalo   |
|  Raimo Grönberg  | … |  Kauko Mulkonsaari   |
|  Oskari Katajisto  | … |  Erik Pöppönen   |
|  Mona Kortelampi  | … |  Eija Alanko   |
|  Urho Mikkonen  | … |  Arto lapsena   |
|  Leena Pöysti  | … |  Leena nuorena   |
|  Tuukka Leppänen  | … |  Kauko nuorena   |
Elokuvan ohjaaja Lauri Nurkse tekee roolin Leenan sydänkirurgina.
Arvioita

| 0 | 1 | 2 |
| --- | --- | --- |
Episodi Jouni Vikman: 
Film-O-Holic.com Emmi Koivumäki: 
Helsingin Sanomat Leena Virtanen: 
Ilta-Sanomat Taneli Topelius: 
Keskisuomalainen Jarmo Valkola: 
Lapin Kansa Pekka Eronen: 

Helsingin Sanomien Leena Virtasen mukaan Riku Niemisen pääroolista huolimatta Leena Uotila luo elokuvan hengen. ”Sekä Nieminen että Uotila tekevät hahmoistaan aitoja, enemmän kuin pelkkiä komediatyyppejä. [Pihla] Viitalan esittämä vaimo on kirjoitettu turhan yksinkertaisesti, mutta Viitala näyttelee hahmon sopivasti yli. Essi Hellén ei oikein löydä paikkaansa joukossa.”Turun Sanomien Päivi Valotie oli kriittisempi. Hänen mielestään Nuotin vierestä kompastuu karikatyyrimäisiin henkilöhahmoihinsa, joiden tekemisiin ja tunnetiloihin on vaikea uskoa. Vain Leena Uotilan elämäniloisessa eläkeikäisessä hän näki mukavaa luontevuutta. Kerronta vaihtelee tyyliään pitkin matkaa koomisesta vakavaan. ”Hampaatonta ja hömelöä kokonaisuutta vaivaavat väkinäinen vitsailu ja umpikuluneet asetelmat.” Episodin Jouni Vikman kirjoitti elokuvan olevan samanlaista höttöä kuin vähän aiemmin ensi-iltaan tullut Luokkakokous: ”Mutta vaikka senkin ytimessä on itsensä nolaaminen, Nuotin vierestä onnistuu käsittelemään aihetta positiivisuuden kautta henkisen ja fyysisen satuttamisen sekä mukarankkuuden sijaan. Jos farssi on oleellinen osa suomalaista elokuvaa, se voisi edes olla tämän kaltaista nössöilyä.”
Näytelmäversio

Tamperelainen Pyynikin kesäteatteri toi kesällä 2019 ensi-iltaan näyttämösovituksen elokuvasta.
Aiheesta muualla

Nuotin vierestä Finnkinon sivuilla (Arkistoitu – Internet Archive)
Nuotin vierestä Internet Movie Databasessa (englanniksi)
Osakeyhtiö J. & E. Humelin

Osakeyhtiö J. & E. Humelin oli suomalainen Turussa vuosina 1881–1933 toiminut savukkeita ja piipputupakkaa valmistanut tupakkatehdas. Tehtaan perustivat vuonna 1881 avoimena yhtiönä veljekset John Oskar Humelin (1858–1920) ja Ernst Gabriel Humelin (1860–1903). He olivat työskennelleet Venäjällä tupakkatehtaissa ja tutustuneet siellä savukkeiden valmistukseen. Avoin yhtiö teki konkurssin vuonna 1899 ja toimintaa jatkamaan perustettiin osakeyhtiö.
Yhtiön tupakkatehdas sijaitsi Turussa aluksi Puutarhakadulla ja sittemmin Uudenmaankatu 9:ssä kolmikerroksisessa kivirakennuksessa, joka rakennettiin vuonna 1906. Tehtaassa oli vuonna 1898 78 työntekijää ja tuotannon arvo oli 140 000 markkaa. Vuonna 1921 työntekijöitä oli 200, valtaosa heistä naisia. Yhtiöllä valmisti useita tuotemerkkejä muun muassa Egypt, Hellas, Punkaharju, Saarijärven Paavo, Saimaa, Sota, Special ja Työkansa. Punkaharju-savukkeet olivat markkinoilla yli 30 vuoden ajan, 1930-luvun alussa yhtiö valmisti eniten Hellas-merkkisiä halpoja savukkeita.
Humelinin tupakkatehtaan toiminta päättyi kannattamattomana kesällä 1933, syinä olivat kiristynyt kilpailu tupakkatehtaiden välillä ja tupakoitsijoiden siirtyminen pula-ajan vuoksi halvempiin savukemerkkeihin, joiden valmistus ei tehtaalle kannattanut. Tehtaan koneet ja raaka-ainevarastot myytiin Rettigin ja Strengbergin tupakkatehtaille. Tehtaan omistanut yhtiö jatkoi toimintaansa kiinteistöyhtiönä ja tehdas vuokrattiin Kudososakeyhtiö Silolle. Yhtiö purettiin vuonna 1949.
Aiheesta muualla

Humelinin tehtaan Punkaharju-merkkinen kartonkinen 25 savukkeen savukerasia, Suomen kansallismuseo, Kansatieteelliset kokoelmat (Finna)
Humelinin tehtaan Egypt-merkkinen 25 savukkeen savukerasia, Forssan museo (Finna)
Orientin etymologinen sanakirja

| Orientin etymologinen sanakirja |
| --- | --- |

Kirjailija:  Klaus Karttunen
Kieli:  suomi
Genre:  etymologinen sanakirja
Kustantaja:  Gaudeamus
Julkaistu:  2013
Ulkoasu:  nidottu
Sivumäärä:  316
ISBN:  978-952-495-306-1
Löydä lisää kirjojaKirjallisuuden teemasivulta
Orientin etymologinen sanakirja on Klaus Karttusen vuonna 2013 ilmestynyt etymologinen hakuteos. Teoksen julkaisi Gaudeamus.